
Conferencia virtual COPPPAL den cuadro di Dia Internacional di 


Diaranson 9 Maart 2022 


EVELYN WEVER-CROES 


Hende Muhe: 
PROME MINISTER A ELABORA RIBA E 
IMPORTANCIA PA HENDE MUHE TA DEN 
POSICIONNAN CLAVE 


“E lucha di e hende muhe pa ta den posicion clave no tabata, no 
ta y no lo ta uno facil” 


Mundo henter a celebra 
Dia Internacional di Hende 
Muhe dia 8 di Maart. Den 
e Conferencia Virtual di 
COPPPAL dialuna atardi, 
Prome Minister Evelyn 
Wever-Croes tabata invita, 
hunto cu diferente lider 
femenino prominente di 
region Latino America, pa 
duna un discurso di e situacion actual di pais Aruba y di e 
desaroyo di e ser femenino den e ultimo decada. 


Prome Minister a expresa cu ta importante pa tin ser femenino 
den posicionnan clave y cu e lucha pa yega eynan no tabata, 
no ta y no lo ta uno facil. Pa yega asina leu ta rekeri trabounan 
duro acompaña di hopi sacrificio riba nivel priva y familiar. Hopi 
biaha ta culpa e ser masculino pero e realidad ta cu e lucha 
di emancipacion di e hende muhe no ta un lucha pa e ser 
femenino tin mas poder cu e ser masculino sino pa tin mas 
poder riba su mes. 


Prome Minister a enfatisa e hecho cu hopi hende muhe ta wordo 
influencia di no por eherce un posicion clave of ta sinti cu loke 
nan tin ta tur loke nan merece. Esaki ta e sernan femenino cu 
mester wordo yuda pa asina tuma e paso y inciativa pa lucha 
pa algo miho. Ta solamente un hende muhe cu perpectiva y 
ambicion, lo por lanta un yiu muhe cu perpectiva y ambicion pa 
logra cosnan grandi den bida. 


Ta un hecho cu e pandemia a afecta henter mundo pero esnan 


mas afecta ta e hende muhe y e muchanan y esaki ta un 
desaroyo cu ta exigi atencion. Ta importante pa envolvi e sernan 
femenino den e plannan di recuperacion y reconstruccion. Pa 
e mucha muhenan tambe ta importante pa stimula nan pa ta 
mas envolvi den e programa STEM: Science, Technology, 
Engineering, Mathematics ya cu e cursonan technico ta 
esencial pa futuro, evitando asina cu den futuro nan lo core cu 
un desventaha den e area profesional. 


Prome Minister a indica cu basa riba e desaroyo aki, Gobierno di 
Aruba a implementa algun iniciativa. Cu sosten di UN-Women, 
a prepara un maneho nacional di genero na unda lo delinea 
con pa envolve e ser femenino den e etapa di recuperacion y 
reconstruccion pa asina tin un pais y hende muhe mas fuerte 
y resiliente. 


Tambe a implementa un programa “STEM the gap” pa hende 
muhe y mucha muhe. A organisa encuentronan cu hende 
muhe di tur edad pa introduci nan na e programa STEM. Pa 
e muchanan muhe a introduci e programa “Super Nova” na 
unda na un edad hoben e mucha muhe ta wordo introduci na 
technologia innovativo. Cu un programa special pa nan edad, 
ta purba pa e muchanan muhe continua den e direccion di 
e materianan STEM. Tambe nan tabata tin oportunidad di 
combersa cu e hende muhe profesional den e area di STEM 
cu e solo proposito di purba atrae nan na e area aki. 


Na final di su turno den e Conferencia Virtual di Copppal, 
Prome Minsiter a expresa, “Nos tur kier laga un miho planeta 
pa nos yiunan pero mi ta kere cu nos tin cu laga miho yiunan 
pa e planeta aki”. 

ARUBA MESTER UN OPOSICION 
CONSTRUCTIVO CU TA BIN CU SOLUCION Y 
NO SOLAMENTE CU CRITICA 


Prome Minister Evelyn Wever - Croes ta reacciona riba 
expresionnan di parti politiconan den oposicion riba diferente 
desaroyo. Ta trata temanan cu recientemente Prome Minister 
ya a trece dilanti y informa comunidad pa keda alerto pa 
cualkier desaroyo. E temanan aki tin atencion di Gobierno di 
Aruba. 


Prome Minister Wever - Croes a splica cu un di e temanan cu el 
a recientemente a trece dilanti ta, e encera consecuencianan 
cu por tin a raiz di e conflicto na entre Ukraina y Russia. Na 
e ocasion a pidi comunidad pa ta alerto pasobra nos no por 
influencia kico ta pasa na Ukraina y Russia. Pero nos por 
influencia parcialmente e impacto cu esey ta bay tin riba nos. 
Prome Minister a sigui bisa cu ta lamenta cu hustamente awor 
cu ta saliendo di Covid, ta bolbe drentando den e conflicto 
insigur aki. 

‘Nos mester pa tur hende para hunto pa hiba nos Pais 
dilanti, pa nos yuda esnan cu ta bay wordo mas afecta den e 
circumstancianan aki. Y pa tur esnan cu por, bin hunto y ofrece 
solucionnan ра e problemanan.' Algun ehempel di solucionnan 
necesario cu Prome Minister a duna ta, con ta bay atende cu e 
prijs di Heavy Fuel Oil (НЕО) of di gasolin cu ta aumentando, 
con ta bay atende ora cu inflacion na otro paisnan wordo 
importa na Aruba y con ta bay atende cu retonan di turismo 
si acaso conflicto na Ukraina tarda y e turistanan Mericano 
cuminsa bira insigur si nan biaha si of no. 

Ohala cu por mira tur politico, especialmente oponentenan, 
yuda nos pensa con pa nos soluciona e problemanan aki. 
Lamentablemente na Aruba nos ta mira cu e unico cos cu 
oponentenan politico por haci, ta probecha di un crisis y sali 
ataca Gobierno, Aruba a realisa esaki caba, Prome Ministe a 
expresa. 


Prome Minister sigui bisa: “Si Aruba tabata den mihor situacion 
prome cu Covid, e lo no a dal Aruba asina duro, sinembargo 
tempo cu nan (oposicion) por a influencia esaki, nan a bira 
lomba pa pueblo y tuma decisionnan cu ta beneficia nan. 


PRIJS DI AWA Y CORIENTE 

Por ehempel pa locual ta e discusion cu tin aworaki riba e tema 
di prijs di awa y coriente. WEB a indica cu e lo mester bay hisa 
su ргіјѕпап. Gobierno а bisa cu lo haci tur posibel pa evita 
cu ta hisa prijs di awa y coriente. Nos a bisa WEB bay baha 
gastonan prome y ora demonstra esaki, eorey por considera 
pa adapta e prijsnan di awa y coriente pero lo haci tur posibel 
pa evita esey. 

Kico oponentenan a haci na 2014 ora cosnan a bira malo na 
WEB como resultado di hedging ekiboca cu Gobierno a haci? 
Oponentenan a dicidi pa hisa tarifa cu 25%. 

Pa e motibo aki ta pensa cu oponentenan ta preocupa pa 


Gobierno actual no goberna manera cu nan a goberna. 

Prome Minister a enfatisa ripitiendo locual Minister Glenbert 
Croes tambe a bisa: Lo haci tur cos posibel pa evita cu e prijs 
di ама у coriente mester subi. Nos sa cu e НЕО su gastonan а 
aumenta, pero mester bay mira con ta bay haci adaptacion den 
WEB y den Gobierno, pa evita cu pueblo mester page. Esaki 
mi kier garantisa pueblo di aruba”, Prome Minister a accentua. 


AUMENTO DI SCHOOLGELD DI SKOA 

Pa loke ta e tema di aumento di schoolgeld SKOA, Premier 
Wever - Croes a ripiti locual colega Minister Endy Croes a bisa: 
SKOA no a informa Gobierno cu ta bay hisa schoolgeld. SKOA 
ta un fundacion cu ta haya un subsidio di Gobierno di Aruba, y 
e tincu mantene su mes den cuadro di ley cu e lesnan cu e ta 
duna. Pero e ta un scol priva. 

Gobierno no ta di acuerdo cu e decision pa hisa schoolgeld y 
ta den dialogo cu SKOA pa mira dicon ta hise y mira kico por 
haci pa evita esaki. 

Pues e ponencianan di opisicion cu ta Gobierno ta hisa e 
schoolgeld no ta corecto y ta un otro manipulacion di parti 
oponentenan. 'Gobierno lo haci tur lo posibel pa evita cu 
schoolgeld mester wordo aumenta, Prome Minister a bisa. 


GASTONAN DI SALUD Y AZV 

Ademas, oponentenan a expresa nan mes riba e tema di 
gastonan medico y AZV, pa cual Prome Minister a bisa: Si 
berdad nos tur na Aruba ta kere cu AZV ta importante y si nos 
tur ta kere cu mester keda cu AZV, ban traha riba solucionnan 
con nos por keda cu AZV. 

E realidad ta cu AZV mane cu e ta awo no ta sostenibel Prome 
Minister a duna di conoce. El a sigui bisa cu esaki ya algo cu a 
scucha AZV papia di dje y si sigui manera ta bayendo aworaki, 
aki algun aña nan lo ta failliet y lo no tin AZV mas na Aruba. 
Gobierno, contrario na oposicion kier mira con pa soluciona e 
problema y percura cu semper tin un AZV especialmente pa 
esnan mas vulnerabel den nos comunidad, esey ta locual cu 
ta trahando riba dje. 


Finalisando Prome Minister a bisa, 'Actualmente cosnan no 
ta facil, Aruba ta saliendo di un pandemia den cual a lucha 
schouder cu schouder cu positivismo y cu optimismo weitando 
e luz na final di e tunnel. Aworaki nos ta den e luz y mi tin tur 
confiansa y tur siguridad, cu si nos sigui asina nos ta bay sali 
afo.' El a sigui bisa cu na e momentonan aki Aruba mester di nos 
tur, Aruba mester di Gobierno y un Parlamento constructivo cu 
ta bin cu solucion y no cu critica solamente. Ban cada persona 
duna nan aporte pa asina tin un Aruba mas fuerte y resiliente 
especialmente pa esnan mas vulnerabel den nos comunidad, 
Premier Wever - Croes a termina bisando. 

MIEMBRONAN DI EERSTE KAMER A BISHITA 
ARUBA DEN CUADRO DI REUNION ANUAL 


ГТ 


Siman pasa diabierna Gobierno di Aruba a reuni cu delegacion 
di Eerste Kamer di Hulanda. E Parlmentarionan di Eerste 
Kamer ta bishitando diferente isla pa haya mihor bista di kico 
ta sosediendo. E bishita aki tabata tuma lugar 1 biaha pa aña 
prome cu Covid, sinembargo pa motibo di Covid nan no a bin 
mas. Prome Minister Evelyn Wever - Croes conhuntamente 
cu Minister Endy Croes y tambe Minister Geoffrey Wever a 
atende e reunion representando Gobierno di Aruba y a keda 
contento cu e bishita di parti e Parlamentarionan. 


TOPICONAN TRATA DEN E REUNION 

Premier Wever - Croes a splica cu den e reunion a presenta e 
retonan cu Gobierno di Aruba ta enfrentando. Un di e temanan 
aki ta e situacion financiero di Aruba. Prome cu e pandemia, e 
situacion financiero di Pais Aruba tabata bayendo hopi bon, te 
cu a yega un surplus net prome cu Covid. Lamentablemente, 
e retonan cu a presenta a consecuencia di covid a bay cu e 
surplus aki. Prome Minister a expresa gratitud pa e sosten cu 
a haya di Hulanda durante di e periodo aki, cual a pesar di 
e condicionnan hopi severo, ta cumpliendo cu nan. 'Aruba ta 
comprometi pa recupera di e crisis y pa reconstrui un Pais mas 
fuerte y resiliente.’ 


Un otro tema cu a atende cu ne ta COHO y RAFT. Prome 
Minister a splica e Parlamentarionan di Eerste Kamer di e 
preocupacionnan cu tin acerca di e leynan aki. Pa cual nan a 
keda di tene cuenta cu e preocupacionnan aki. 

Banda di e temanan aki otro temanan cu a bin dilanti ta 


Ее 


combatimento di corupcion, importancia di integridad ра 
Gobierno y kico tur a haci riba e tereno aki. Entre otro: Bureau 
Integriteit, trabounan andando pa keda cla cu e tratado contra 
corupcion, leynan di iniciativa di Parlamento pa screening y 
financiamento politico, y tambe ombudsman/ defensor di 
pueblo. 


E tema di crisis di Venezuela y e impacto cu e crisis aki tin 
riba Aruba tambe a bin dilanti. particularmente e situacion di 
cantidad di personanan cu a pidi asilo, e cantidad di personanan 
cu ta na Aruba sin documentacion, e impacto cu esey tin riba 
nos infrastructura, nos enseñansa, cuido di salud, y e ayudo 
di Hulanda cu Aruba a ricibi. E Parlamentarionan a keda hopi 
contento cu e informacion. 

Continuacion MIEMBRONAN DI EERSTE KAMER A BISHITA ARUBA.... 


PREGUNTANAN DI E PARLAMENTARIONAN 

E miembronan di Eerste Kamer tambe a haci varios pregunta. 
Nan kier a sa por ehempel kico e maneho di energia ta encera 
particularmente pa locual ta trata combatimento di cambio 
climatologico y efectonan di esaki. Ademas, nan kier sa den 
cua area ta bay desaroya nos economia y con ta bay percura 
pa Aruba bira un Pais mas fuerte y resiliente cu lo por cu otro 
shock similar den futuro, pa cual a trata e diferente temanan y 
a contesta tur nan preguntanan, Prome Minister a bisa. 


Terminando, Premier Wever - Croes a expresa cu den 
combersancion cu cada uno individual, nan a duna di conoce 
cu nan ta contento cu e presentacion y cu esaki ta e mihor 
presentacion cu nan a haya durante nan biahe. Gobierno di 
Aruba tambe ta di opinion cu tabata un bon reunion y cu e 
Parlamentarionan tabata asina receptivo pa scucha. Esaki ta 
yuda pa por sigui logra cosnan grandi pa Aruba. 

MINISTER URSELL ARENDS 
Integridad, Naturalesa, Transporte y 
Cuido di Grandinan 

Vice Prome Minister 


Recientemente сопѕеһо di 
minister a aproba un proposicion 
di minister di transporte sr. 
Ursell Arends, pa trece un 
maximo cantidad di permiso 
nan cu ta wordo otorga segun 
nos ordenancia di transporte 
publico (moratorium). E maximo 
aki ta conta pa taxi, autobus, 
toerwagen, ongeregeldvervoer, 


verhuurauto's y 
verhuurmotorfietsen. 

Minister Arends a haci e 
proposicion aki mirando e 
falta di informacion analitico 


riba e situacion actual den e 
mercado di transporte. A logra 
un cooperacion cu Universidad 
di Aruba pa nan haci un estudio 
riba e capacidad di carga pa loke 
ta trata e diferente permisonan 
cu ta wordo otorga pa transporte 
publico. E estudio lo enfoca riba e varios pregunta pero den 
especial: cuanto permiso di transporte publico nos mercado tin 
espacio pe na e momento aki? 


Universidad di Aruba desde cu firma un MoU, a inicia e trabou di 
colecta datos importante riba uzo, frecuencia, prijs, demanda, 
y tambe efecto social di transporte publico. E estudio aki ta 
premira di lo tuma mas o menos 3 pa 4 luna pa termina. 


E cantidad maximo cual a ser ahusta a drenta na vigor 1 di 
maart 2022, y lo ta valido pa un periodo di 1 aña. Ta informa 
na mes momento cu e ultimo cantidad maximo (moratorium) 
ta basa riba data di 27 di september 2017 y a termina 26 
september 2019. 


y ta exclui renobacion di un permiso existente of traspaso di 
un permiso (overschrijving) segun nos reglanan y maneho 
vigente. Minister Arends ta spera di por ricibi resultado di studio 
cu datos concreto pronto pa asina fiha un mihor maneho pa 
transporte publico. 


Aruba mester 


di nos TUR! 

MINISTER ROCCO TJON 


Husticia y Asuntonan Socia 


TA DUNA PABIEN NA DIES GRADUADO DI E 
TRAYECTORIA DI FORMACION SOCIAL- 


Diaranson mainta a tuma luga e entrega di certificado na dies 
hoben cu a completa e trayectoria di formacion social (SVT), 
como tal, Minister di Husticia y Asuntonan Social Sr. Rocco 
Tjon, a manda palabranan di pabien, virtualmente, na tur e 
hobennan aki. E proyecto di SVT ta uno di balor agrega, y 
ta posibel danki na e colaboracion entre Gobierno di Reino y 
Gobierno di Aruba. 


Segun e Mandatario, e participantenan di SVT por ta hopi 
orguyoso, despues di a termina un training extenso, caminda 
nan a haya diferente materianan, particularmente e formacion 
militar. Banda di esaki, e ta hopi importante tambe, pa mira e 
“stage” cu nan a core na diferente instancia y companianan, 
cual ta brindanan e oportunidad di por haya un trabou den e 
mercado laboral. 


Minister Tjon a duna un pabien grandi tambe na colega 
Mininster di Labor, Integracion y Energia Sr. Glenbert Croes, 
kende a inicia e proyecto aki algun aña atras, di cual a dicidi 
di continua cu e proyecto aki pa futuro. Danki na e esfuerso 
di Minister Glenbert Croes como tambe di nos Prome Minister 
Sra. Evelyn Wever-Croes, a percura pa damas tambe por 
participa den e trayecto aki, cual sigur ta un logro grandi. Di 
parti di Ministerio di Husticia y Asuntonan Social, lo percura ра 
e continuacion di e trayectoria aki, pa asina por sigui brinda e 
oportunidad aki na nos hobennan local. 


ПП ШИШЕДЕ 
Г 


5” 


Š имея ООЛ 
I 


(0 


АМА Р! 
INVERSION Y 
OPORTUNIDAD 


Diaranson 9 Maart 2022 


MINISTER ENDY CROES 


Enseñansa y Deporte 


Recientemente Minister Endy Croes tabatin un otro encuentro 
cu e cabesantenan di e scolnan preparatorio y basico di Dienst 
Publieke Scholen (DPS) cu ta resorta directamente bou di 
Ministerio di Enseñansa. E tabata un bon reunion unda cu e 
cabesantenan por a vocifera nan preocupacion y inkietudnan. 
Minister Endy Croes a duna informacion actualisa di loke a 
wordo realisa desde e prome encuentro, proyectonan cu a 
wordo finalisa pa mehoracion di enseñansa, como tambe di e 
trabounan cu ta andando na e momentonan aki. 


E Mandatraio di Enseñansa a scucha y tuma nota tur inkietud 
lo wordo atendi y lo combersa cu expertonan y ‘stakeholders’ 
riba e tereno di enseñansa pa e desicionan por wordo tuma 
na bienestar di enseñansa y henter Aruba. Un otro punto 
cu tambe a bin dilanti ta e tardansa den e funcionamento di 


ж 3 hra 
departemento di DPS pa cu su scolnan. Minister Endy Croes 
a informa cu ta trahando cu diferente companianan pa duna 


sosten pa mehora DPS den totalidad. 


Finalisando e Mandatario di Enseñansa a priminti di mantente 
contacto y mantenenan na altura ultimo desaroyonan. 
Minister Endy Croes su deseo y empeño ta pa soluciona 
problematicanan mas tanto posibel, crea espacio pa trankilidad, 
paz y mehoracion den e tereno di Enseñansa. 

MINISTER ENDY CROES CU REUNION 
FRUCTIFERO CU MIEMBRO DI RAAD VAN 
STATE PA ARUBA NA DEN HAAG 
MR. MILDRED ‘MILLY SCHWENGLE 


Como nos representante ta hopi importante pa ta na altura 


Siman pasa miembronan di Raad van State di Hulanda tabata 
na Aruba. Despues di a reuni cu miembronan di Raad van State 
y vice presidente sr. Thom de Graaf, Minister Endy Croes a 
reuni cu mr. Mildred Schwengle kende ta miembro di Aruba 
den Raad van State. 


Un reunion basta largo unda a intercambia masha hopi 
preocupacion pa cu e situacion di Aruba. No solamente e 
situacion financiero cu e pandemia a ocasiona pero tambe e 
situacion politico unda Hulanda ta haci uzo di e oportunidad 
pa pusha e islanan demasiado lihe den un direccion. Mester 
a accentua e forma con AVP a maneha e finanza di Aruba 
di 2010-2017 unda a presta 2200 miyon florin sin cu tabatin 
un crisis. Si no ta pa e mal maneho aki Aruba no ta asina 
dependiente di Hulanda. 


Minister Endy Croes a sigui splica cu Aruba no ta contra 
reforme pero e forma con esaki a wordo pusha no ta e forma 
mas corecto. Tambe a touch e tema di enseñansa unda cu 
a elabora hopi amplio como cu Minister Endy Croes ta kere 
masha hopi den brinda oportunidad na tur hende pa por sigui 
un enseñansa di calidad pero mesun momento ta compronde 
cu esaki tambe tin un costo mara na dje. 


E Mandatario a sigui spica cu mester mira inversion den 
enseñansa como algo hopi esencial y loke bo inverti awe ta 
e frutanan cu bo lo cosecha mañan cu lo aporta na desaroyo 
sostenibel di bo pais. Mr. Schwengle a expresa cu e ta hopi 
contento di a ricibi hopi infomacion y alabes a duna diferente 
conseho di cual un di nan ta pa semper keda cu Hulanda 
na mesa y percura pa presenta e puntonan bon documenta 
y argumenta. Di otro banda mr. Schwengle lo percura pa e 
dolornan di Aruba wordo scucha y primordialmente wordo 
comprendi. 


A ilustra na mr. Schwengle cu gobierno ta determina pa traha 
na bienestar general di Aruba y ta aprecia e ayudo di Hulanda. 
Remarcabel ta keda e forma con ta pusha e cambionan di 
reforme. Reforme ta pa nos bienestar pa futuro pero mester 
wordo logra na un manera husto pa e no termina den un 
desventaha pa e conciudadano como cu no a haci ningun 
estudio di e impacto momento trece tanto cambio pareu 
den un corto tempo. Minister Endy Croes a sigui bisa cu e 
boluntad tey y sigur lo haci e maximo esfuerso. E Mandatario 
di Enseñansa a keda masha contento cu e bishita y reunion cu 
mr. Mildred Schwengle di Raad van State y sigur lo sigui e bon 
consehonan. 

ÍNVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 


Si 


